એન્જિનિયરીંગ ક્ષેત્રે પરિસ્થિતિ અંગે રાજકોટની વીવીપી કૉલેજમાંથી ઈલેક્ટ્રોનિક્સ એન્ડ કોમ્યુનિકેશનમાં ડિગ્રી અભ્યાસક્રમ કરનાર ગુવાન જય કહે છે, “મેં ડિપ્લોમા બાદ ડિગ્રી અભ્યાસક્રમ પૂર્ણ કર્યો છે. ડિપ્લોમામાં જ્યારે પ્રવેશ મેળવ્યો ત્યારે સારા કેમ્પસ પ્લેસમેન્ટ અને આકર્ષક સેલરી પેકેજનો જમાનો હતો, પરંતુ ડિગ્રી પૂર્ણ કરી ત્યારે પરિસ્થિતિ જુદી હતી. મને નોકરી મળી ગઈ અને હાલ હું બરોડાની એક નેટવર્ક કોમ્યુનિકેશન કંપનીમાં ફરજ બજાવું છું પરંતુ મારા અન્ય મિત્રોને સાત-આઠ મહિના સુધી નોકરી માટે ઘણા પ્રયત્નો કરવા પડ્યા હતા.”